ישיבת מליאה, כנסת 20, פרוטוקול מספר 310, 2018-02-11 00:00

יולי יואל אדלשטיין: חברי הכנסת, היום כ"ו בשבט תשע"ח, 11 בפברואר 2018, אני מתכבד לפתוח את ישיבת הכנסת.

יולי יואל אדלשטיין: הודעה למזכירת הכנסת.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונחו היום על שולחן הכנסת – לקריאה ראשונה, מטעם הממשלה: הצעת חוק התקציב לשנת הכספים 2019, התשע"ח–2018; הצעת חוק התוכנית הכלכלית (תיקוני חקיקה ליישום המדיניות הכלכלית לשנת התקציב 2019), התשע"ח–2018; הצעת חוק ההתייעלות הכלכלית (תיקוני חקיקה להשגת יעדי התקציב לשנת התקציב 2019), התשע"ח–2018; הצעת חוק הפחתת הגירעון והגבלת ההוצאה התקציבית (תיקון מס' 17) (שיעור הגירעון בשנות התקציב 2019 ואילך וסכום ההוצאה הממשלתית בשנת התקציב 2019), התשע"ח–2018.

ירדנה מלר-הורוביץ: תודה.

יולי יואל אדלשטיין: אני מודה מאוד למזכירת הכנסת.

יולי יואל אדלשטיין: מדובר כרגע רק בהנחת התקציב על שולחנה של הכנסת.

יולי יואל אדלשטיין: נוכל להצביע ביום שלישי בקריאה ראשונה.

יולי יואל אדלשטיין: בינתיים חברי הכנסת בוודאי מוזמנים לעיין בתקציב, בחוק ההסדרים, הן בצורה המודפסת והן בצורה הדיגיטלית.

יולי יואל אדלשטיין: כל אחד מקבל דיסק און-קי עם כל החומר עליו.

יולי יואל אדלשטיין: בזה סיימנו את סדר-היום.

יולי יואל אדלשטיין: תם סדר-היום.

יולי יואל אדלשטיין: הישיבה הבאה תתקיים מחר, יום שני, כ"ז בשבט תשע"ח, 12 בפברואר 2018, בשעה 16:00.

יולי יואל אדלשטיין: ישיבה זו נעולה.